b'\n_START_ARTICLE_\nPodpolkovnik (Zdru\xc5\xbeeno kraljestvo)\n_START_PARAGRAPH_\nPodpolkovnik (izvirno angle\xc5\xa1ko Lieutenant Colonel; okraj\xc5\xa1ava Lt Col) je vi\xc5\xa1ji voja\xc5\xa1ki \xc4\x8din, ki je v uporabi v Britanski kopenski vojski in pri Kraljevih marinci. Med 1. aprilom 1918 in 31. julijem 1919 je \xc4\x8din uporabljalo tudi Kraljevo vojno letalstvo._NEWLINE_Podpolkovnik je tako nadrejen majorju in je podrejen polkovniku. V skladu z Natovim standardom STANAG 2116 \xc4\x8din nosi oznako OF-4; enakovreden je \xc4\x8dinu kapitanu fregate (Commander) v Kraljevi vojni mornarici in Wing Commander (dobesedno Poveljnik polka) v Kraljevem vojnem letalstvu.'